laion/Wikipedia-Exotic huggingface dataset:
נאהבים

נאהבים (באנגלית: The Lovers) היא נובלת מדע בדיוני מאת פיליפ חוזה פארמר, שיצאה לאור בשנת 1952. סיפור זה הוא סיפורו הראשון של פארמר שהתפרסם ועליו זכה בפרס הוגו. הספר הוא מסוגת מפגש ראשון המתרחש על כוכב הבית של חוצנים. הרקע ההיסטורי לעלילה הוא מלחמה אפוקליפטית שהתרחשה בעבר בין תושבי כדור הארץ לבין מתיישבים על המאדים. במהלך מלחמה זו הושמדו רוב תושבי כדור הארץ באמצעות נשק ביולוגי, ולאחר מכן רוב תושבי המאדים. על פני כדור הארץ נותרו מספר קטן מאוד של ניצולים, למעט מספר אזורים חריגים שלא נפגעו כלל ומהם התפתחה האנושות מחדש: איי הוואי, איסלנד וישראל. המדינות שלא נפגעו השתלטו על שטחי כדור הארץ ויצרו מערך כוחות חדש, הכולל שני מוקדי כוח ראשיים: ברית הייג'אק והרפובליקות הישראליות. העלילה מתרחשת בקרב אנשי ברית הייג'אק. מדינת הייג'אק היא מדינה דתית טוטליטרית המפעילה על אזרחיה שיטות של דיכוי ושליטה המוכרות מההיסטוריה של גרמניה הנאצית וברית המועצות, כאשר האידאולוגיה המצדיקה את מערך השלטון היא דת שפותחה על ידי נביא בשם סיגמן, דת שנועדה מלכתחילה להשיג שליטה בתושבי המדינה על ידי הצדקת שלטון טרור והצגת כל מתנגד אפשרי כחוטא. המדינה שולטת לחלוטין בחיי אזרחיה – מחינוכם כילדים והתנייתם לשיטות המדינה, בחירת מקצוע עבורם, בחירת בן/בת זוג וכן הלאה. עלילת הספר עוסקת בחבר במשלחת לכוכב לכת דמוי ארץ שהתגלה במרחק 40 שנות אור. משימת המשלחת היא מחקר ביולוגי שיאפשר פיתוח נשק להשמדת כל תושבי הכוכב על מנת לאכלסו על ידי אזרחים מברית הייג'אק. הפלנטה, המכונה כמועוץ, היא פלנטה בה עיקר בעלי החיים התפתחו מחרקים, בהם מספר גזעים תבוניים. יחד עם זאת, התקיימו בעבר הרחוק על הפלנטה יונקים דמויי אדם, ומחקרם מהווה את הכיסוי לפעילות האמיתית של המשלחת. בני אדם - במובנו המוכר. חפשפושים - חייזרים חרקים. זהו גזע תבוני לחלוטין, אך ברמת התפתחות טכנולוגית נמוכה יחסית – רמה המזכירה את סוף המחצית הראשונה של המאה ה-20. החפשפושים עולים על בני אדם ביכולתם לקרוא שפת גוף ואף במידה מסוימת לזהות מצבי רוח וכוונות נסתרות כתוצאה מרגישות רבה לריחות ופרומונים. לאליתה – חייזרים מפריקי רגל מדומים. זהו מין טפילי לדמויי האדם אשר שרד על הפלנטה על אף שדמויי האדם נכחדו. זהו גזע תבוני בעל אינטליגנציה גבוהה, המורכב מנקבות בלבד. בנות הגזע עשויות בתנאים מסוימים לחיות זמן רב מאוד – מאות ואף אלפי שנים. בנוסף, מאוכלסת הפלנטה בצורות חיים רבות נוספות, רובן חרקים. האל יארו – הפרוטגוניסט. יארו הוא תושב ברית הייג'אק שמקצועו מכיל אלמנט של התמחות כללית. כתוצאה מכך הוא נחשף למידע רב ומגוון – הרבה מעל למה שהמשטר מרשה לאזרחים רגילים. עובדה זו ונטייתו הטבעית גורמות לו למתח פנימי רב ואי יכולת להסתדר עם התכתיבים של המדינה. יארו מצורף למשלחת בשל העובדה כי חברי המשלחת לא ישובו לכדור הארץ, תוצאה של המסע במהירות האור, דבר שהופך אותו כטיפוס "גבולי" לאזרח שהמדינה מעדיפה לוותר עליו. פורנסן – ה"גאפט" של יארו – משגיח תקינות דתי/פוליטי. פובו – חפשפוש. במקצועו הוא מעין פסיכולוג, ממונה מטעם החפשפושים על תרגום בין השפות. ז'אנט - לאליתה הסוחפת את האל יארו לרומן אסור. הספר תורגם לעברית על ידי המתרגם אריאל כהן, וראה אור בהוצאת זמורה-ביתן-מודן, תל אביב 1979.
עלות השחר

עלות השחר או עַמּוּד הַשַׁחַר הוא זמן תחילת היום בהלכה. זמן עלות השחר נקבע לפי הופעת אור השמש על פני השמים, בעוד שהשמש עצמה איננה נראית ועודנה מתחת לאופק. בספרות חז"ל מצוי גם הביטוי איילת השחר, ויש שרצו לייחס לו את ראיית כוכב הלכת נוגה המופיע לעיתים לפני זריחת השמש. בתלמודהובאה מחלוקת האם זמן עלות השחר הוא כזמן הליכה של 4 או של 5 מיל לפני הזריחה - בתקופת ניסן ותשרי בהם היום והלילה שווים. כמו כן, בסוגיא זו תלויה מחלוקת נוספת: מהו השיעור של זמן הליכת מיל. ובפוסקים הראשונים והאחרונים נחלקו כמי נפסקה ההלכה. לפי מנהג רוב קהילות הספרדים, זמן עלות השחר מוקדם להנץ החמה ב-72 דקות (4 מיל * 18 דקות). רוב הנוהגים בשיטה זו, מחשבים 72 דקות מהנץ החמה אחורה, וזהו זמן עלות השחר בין בקיץ ובין בחורף. אך הרבה פוסקים סוברים שצריכים לחשב על פי מעלות, שכן הופעתו של אור אינו שוה בכל השנה ובכל מקום, ולפי זה משתנה הפער בין עלות השחר להנץ החמה לפי עונות השנה ולפי המקום (בקיץ הפער גדול יותר, ובחורף יותר גדול מאשר באביב ובסתיו, ובמקומות יותר רחוקים מקו המשווה, הפער מאריך יותר). לפי מנהג האשכנזים בירושלים (וכך כתב בלוח ארץ ישראל לרב יחיאל מיכל טוקצינסקי) זמן עלות השחר הוא 90 דקות (4 מיל * 22.5 דקות) לפני הנץ החמה, והוא מחשב זמן זה לפי מעלות. מאידך גיסא, הוכיח רבי אברהם חיים נאה, שלדעת רוב הראשונים והרבה אחרונים זמן עלות השחר הוא 120 דקות לפני הנץ החמה (5 מיל * 24 דקות). העיקר להלכה בין לאשכנזים ובין לספרדים הוא כ-72 דקות לפי מעלות. הלוחות החדשים משתמשים בנוסחאות המתפרסמות באלמנך של הצי האמריקאי, כדי לחשב את מיקום השמש מתחת לאופק במעלות קשת, בזמן עלות השחר בימי השוויון, ומכך להסיק על הזמן המדויק בשאר עונות השנה. הערך "עמוד השחר", באנציקלופדיה תלמודית, באתר ויקישיבה לוח עם זמני היום, באתר "ישיבה" מאמרים בנושא עלות השחר, באתר ספריית אסיף תלמוד בבלי, מסכת פסחים, דף צ"ד, עמוד א' בוויכוח חריף שניהל עם הרב יחיאל מיכל טוקצינסקי מעל דפי "קול ישראל" - ראו בקובץ "יגדיל תורה" שנה שישית גיליון ג (כג) עמ' 23 - 65. כך סבר גם בדעת השו"ע הרב. וכן הדפיס בלוח כולל חב"ד. אך יש רבים הסוברים שלדעת בעל השו"ע הרב הוא 96 דקות לפני הזריחה. (הרב אריה ליב קפלן בספרו משולחן הארי והר"א אלאשווילי בקונטרס 'אהלי שם') הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
גילפי סיגורדסון

גילפי ת'ור סיגורדסון (באיסלנדית: Gylfi Þór Sigurðsson; נולד ב-8 בספטמבר 1989) הוא כדורגלן איסלנדי המשחק בעמדת הקשר מרכזי. סיגורדסון התחיל את הקריירה שלו בהפנרפיירדיר לאחר מכן עבר לבריידאבליק, וב-1 באוקטובר 2005 הצטרף לאקדמיה של רדינג. הוא שיחק שלוש שנים בקבוצת הנוער והמילואים. הוא ערך את הופעת הבכורה שלו במועדון במשחק במסגרת גביע הפוטבול ליג נגד לוטון טאון. במהלך העונה הוא הושאל לשרוסברי טאון לחודש אחד על מנת לצבור דקות משחק, במדיה ערך 6 הופעות והבקיע שער אחת. בפברואר 2009, סיגורדסון הושאל לקרו אלכסנדרה הוא ערך את הופעת הבכורה שלו בניצחון 0-4 נגד ברייטון בו גם הבקיע את שער הבכורה שלו, בסיום העונה ירד עם המועדון ליגה. בקיץ 2009 חזר לרדינג. ב-11 באוגוסט 2009 הבקיע את שער הבכורה שלו ברדינג נגד ברייטון במסגרת גביע הפוטבול ליג. ב-19 בספטמבר 2009 הוא הבקיע את שער הליגה הראשונה שלו בהפסד 3-2 לפיטרבורו יונייטד. את עונת 2009/2010 הוא סיים עם 21 שערים ב-44 משחקים בכל המסגרות. במאי 2010 חתם לשלוש שנים נוספות במועדון. את עונת 2010/2011 הוא התחיל ברדינג, ולקראת סיום חלון העברות חתם בהופנהיים. ב-10 בספטמבר 2010 הוא ערך את הופעת הבכורה שלו בניצחון 0-2 נגד שאלקה 04. שבוע לאחר מכן, הוא הבקיע את השער הראשון שלו בהופנהיים בתיקו 2-2 נגד קייזרסלאוטרן. ב-25 במאי 2011, סיגורדסון נבחר לשחקן העונה על ידי אוהדי הקבוצה. ב-1 בינואר 2012 סיגורדסון הושאל לסוונסי סיטי עד לסיום העונה. הוא ערך את הופעת הבכורה שלו בסוונסי ב-15 בינואר, בניצחון 2-3 נגד ארסנל. ב-4 בפברואר סיגורדסון הבקיע את השער הראשון שלו במועדון בניצחון 1-2 נגד וסט ברומיץ' אלביון. ב-3 במרץ, הוא הבקיע צמד בניצחון 0-2 נגד ויגאן אתלטיק. באותו חודש הוא זכה בתואר שחקן החודש בפרמייר ליג והפך לאיסלנדי הראשון שזוכה בתואר. ב-28 במאי, סוונסי הציע 6.8 מיליון פאונד להופנהיים תמורת כרטיס השחקן שלו, אך המהלך לא יצא לפועל. ב-4 ביולי 2012, הוא חתם בטוטנהאם הוטספר תמורת 8.8 מיליון פאונד. ב-26 בספטמבר 2012, סיגורדסון הבקיע את שער הבכורה שלו במועדון במסגרת הסיבוב השלישי של גביע הפוטבול ליג בניצחון 0-3 נגד קרלייל יונייטד. ב-14 בספטמבר 2013 הוא הבקיע צמד בניצחון 0-2 נגד נוריץ' סיטי. ביולי 2014 סיגורדסון חזר לסוונסי סיטי במסגרת עסקת העברתו של בן דייוויס שעשה את הדרך ההפוכה. ב-16 באוגוסט 2017 חתם באברטון לחמש שנים תמורת 40 מיליון פאונד ועוד 5 מיליון פאונד בתוספות. ביוני 2022 עזב את אברטון לאחר שחוזהו הסתיים. בצעירותו שיחק סיגורדסון בנבחרת הצעירה של איסלנד, איתה השתתף באליפות אירופה בכדורגל עד גיל 21 - 2009. במאי 2010, סיגורדסון ערך את הופעת הבכורה שלו בנבחרת הבוגרת בניצחון 0-4 נגד אנדורה כאשר הוא בישל את השער השני במשחק. ב-7 באוקטובר 2011 הבקיע את שער הבכורה שלו בנבחרת בהפסד 5-3 נגד פורטוגל במסגרת מוקדמות יורו 2012. ב-13 באוקטובר 2014, הוא הבקיע צמד בניצחון המפתיע של נבחרתו 0-2 נגד הולנד במסגרת מוקדמות יורו 2016. מדיה וקבצים בנושא גילפי סיגורדסון בוויקישיתוף גילפי סיגורדסון, ברשת החברתית אינסטגרם גילפי סיגורדסון, באתר Transfermarkt גילפי סיגורדסון, באתר Soccerway גילפי סיגורדסון, באתר BDFutbol גילפי סיגורדסון, באתר WorldFootball.net גילפי סיגורדסון, באתר National Football Teams גילפי סיגורדסון, באתר FootballDatabase.eu גילפי סיגורדסון, באתר ESPN Sigurdsson Joins Everton In Club Record Deal | Everton Football Club, www.evertonfc.com (באנגלית) (ארכיון) Wathan, Chris (2017-08-16). "Gylfi Sigurdsson finally completes record £45m move to Everton". walesonline. נבדק ב-2017-08-16.
Symptom of the Universe

Symptom of the Universe (סימפטום היקום) הוא שיר של להקת ההבי מטאל הבריטית, בלאק סבאת'. השיר מופיע באלבום הלהקה משנת 1975, Sabotage. "Symptom of the Universe" הוא בעיקר פרי הלחנתו של גיטריסט הלהקה, טוני איומי, ומילותיו נכתבו על ידי גיזר באטלר. החלק האחרון של השיר שונה מאוד משאר השיר. חלק זה נוצר בג'אם באולפן באופן ספונטני (לפי איומי) והוחלט לשלבו בשיר. ביצועים של הופעות חיות לשיר זה נמצאים באלבומים Past Lives, Cross Purposes Live ו-Live... Gathered in their Masses, ביצוע נוסף מופיע גם בסרט ההופעה שצולם בסיבוב ההופעות לקידום האלבום, Never Say Die!. ביצוע לשיר זה מופיע גם כשיר הפתיחה באלבום ההופעה של סולן הלהקה אוזי אוסבורן, Speak of the Devil משנת 1982. השיר מתנגן במשחקי הווידאו Skate 2 ו-Brütal Legend. "Symptom of the Universe" הוא הדוגמה הראשונה והמובהקת לז'אנר הת'ראש מטאל, ז'אנר שנוצר בשנות ה-80. נאמר גם כי השיר הוא שיר הפרוגרסיב מטאל הראשון אי פעם, רוב הזמן בגלל השינויים במצב רוח ובשינויי מקצבים.[דרוש מקור] טוני איומי אמר על השיר: "זה מתחיל קצת אקוסטי. לאחר מכן זה מגיע לדברים הקצביים, כדי לתת לו את הדינמיקה הזו, כולל הג'אם בסוף". ספולטורה: Nativity in Black Helmet: The Jerky Boys: The Movie OST The Melvins: split 7" Album with Mudhoney Stone: Stoneage 2.0 Comes With the Fall: Live Underground 2002 Orange Goblin: שוחרר בדיסק מחווה לבלאק סבאת' על ידי מגזין Metal Hammer. אוזי אוסבורן - זמר טוני איומי - גיטרות גיזר באטלר - גיטרת בס ביל וורד - תופים מידע על היצירה "Symptom of the Universe" באתר מיוזיק בריינז Rakhmanin, Vladimir (22 בספטמבר 2012). "Thrash Metal – An Introduction". University Times Magazine. נבדק ב-6 בספטמבר 2013. {{cite web}}: (עזרה)תחזוקה - ציטוט: url-status (link) Iommi, Tony (2011). Iron Man: My Journey Through Heaven and Hell with Black Sabbath. Da Capo Press. ISBN 978-0-30681-9551. "Cross Purposes Live (Album) – Black Sabbath –". Last.fm. נבדק ב-2014-05-19. "Black Sabbath: Never Say Die". Sanctuary Records Group. ארכיון מ-2006-09-29. נבדק ב-2014-10-13. Iommi, Tony (2012). Iron Man: My Journey Through Heaven and Hell with Black Sabbath. Simon & Schuster. p. 146. ISBN 0306822318.
עלילת משנה

עלילת משנה היא עלילה משנית לסיפור המרכזי. והדמויות המשתתפות בה בדרך כלל אינן הגיבור או האנטגוניסט אלא דמות משנה. עלילת המשנה יכולה להסתיים לפני סיום העלילה הסופית או במקביל אליה. עלילת משנה נפוצה בסיפורת בסדרות בתיאטרון ובסרטים. במקרים רבים העלילה המשנית אינה קשורה לסיפור המרכזי אך היא משפיעה עליו ומושפעת ממנו. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מחוזות לואיזיאנה

במדינת לואיזיאנה שבארצות הברית ישנם 64 מחוזות. הגדול שבמחוזות לואיזיאנה הוא מחוז פלאקמיינס (6,291 קמ"ר), הקטן שבהם הוא מחוז מערב באטון רוז' (526 קמ"ר), והמאוכלס שבהם הוא מחוז מזרח באטון רוז' (כ-440,171 תושבים נכון ל-2010). עיר הבירה, באטון רוז', נמצאת במחוז מזרח באטון רוז'. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות לואיזיאנה בוויקישיתוף
מחוזות איווה

במדינת איווה שבארצות הברית ישנם 99 מחוזות. הגדול שבמחוזות איווה הוא מחוז קושוט (2,520 קמ"ר), הקטן שבהם הוא מחוז דיקינסון (987 קמ"ר), והמאוכלס שבהם הוא מחוז פולק (כ-430,640 תושבים). עיר הבירה, דה מוין, נמצאת במחוז פולק. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות איווה בוויקישיתוף
מחוזות הוואי

במדינת הוואי שבארצות הברית ישנם 5 מחוזות. הגדול שבמחוזות הוואי הוא מחוז הוואי (10,432 קמ"ר), הקטן שבהם הוא מחוז קאלאוואו (13 קמ"ר), והמאוכלס שבהם הוא העיר והמחוז של הונולולו (כ-953,207 תושבים נכון ל-2010). הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות הוואי בוויקישיתוף אתר gohawaii הוואי באתר אנציקלופדיה בריטניקה GISGeography, Hawaii County Map, GIS Geography, ‏2013-02-12 (באנגלית אמריקאית)
יהוצדק הכהן

יְהוֹצָדָק הוא דמות מקראית שהיה כהן גדול. יהוצדק היה בנו של שריה הכהן ואביו של ישוע הכהן הגדול, אשר היה הראשון במעמד זה בימי בית המקדש השני. יהוצדק היה בין גולי יהודה, אשר הוגלו על ידי נבוכדנצר. מהמקרא עולה שיהוצדק נולד בארץ ישראל והוגלה לבבל עוד טרם נולד בנו ישוע. ככל הנראה, יהוצדק היה ממונה על הכהנים בגלות. בנו ישוע מופיע ברשימת היחס בין המנהיגים השבים לציון. יהוצדק מופיע ברשימת היחס של הכוהנים בימי המלכים, אצל יוסף בן מתתיהו בספרו קדמוניות היהודים. רד"ק בפירושו לספר חגי, פרק א', פסוק א' מזהה את שריה אביו של עזרא עם זריה אבי יהוצדק, ולפיכך סובר כי יהוצדק היה אחיו של עזרא: ”יהוצדק זה גלה עם הגולה כמו שאמר בדברי הימים ויהוצדק הלך בהגלות ה' את יהודה וירושלם ביד נבוכדנצר והיה אחי עזרא ושניהם היו בני שריה ויהושע בנו עלה עם זרובבל ועזרא לא עלה עד מלאת לחרבת ירושלם שבעים שנה אחר שבנו הבית:” ספר דברי הימים א', פרק ה', פסוק מ"א יוסף בן מתתיהו, קדמוניות היהודים: ספר עשירי, אברהם שליט תרגם, ירושלים, מאגנס, 2002, עמ' 357. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
שוורצמן

שוורצמן (Schwartzmann) הוא שם משפחה שמקורו בגרמנית ומשמעותו איש שחור. האם התכוונתם ל... ג'ייסון שוורצמן – שחקן קולנוע אמריקאי דב שוורצמן – רב ישראלי יהודה לייב שוורצמן – שם העט של לב שסטוב, פילוסוף וסופר יהודי-רוסי דייגו שוורצמן – טניסאי ארגנטינאי-יהודי יניב שוורצמן – מגשר ושדרן רדיו ישראלי לאון שוורצמן – שחמטאי יהודי פולני-צרפתי מאיר שורצמן – סופר יידיש ורב חרדי שקמה שוורצמן-ברסלר – פיזיקאית ופעילה חברתית
תצפיתן

תצפיתן או צופה הוא אדם שתפקידו לזהות סכנות בראייה, ולהעביר התרעה ראשונית בדבר הסכנה שנצפתה. משימתו של התצפיתן כרוכה בזיהוי של הסימנים לסכנה מסוימת או כמה סכנות אפשריות שהוגדרו מראש. זיהוי הסימנים לסכנה לא בהכרח מעיד על קיומה, אך מאפשר לנקוט אמצעי זהירות באופן מיידי ולהמשיך לנטר עד לוודאות. בעבר, היו תצפיתנים האמצעי היחיד להתרעה מפני סכנות, ומגוון הסכנות עליהן יכלו תצפיתנים להתריע היה מוגבל. כיום מוחלפים תצפיתנים במערכות התרעה הכוללות רכיבים מכניים. שימושים קדומים ביותר בתצפיתנים היו להתראה על גורמים מתקרבים העלולים להוות סכנה - למשל לשער העיר, על מנת לאפשר סגירתו בפני אויב או שודדים. שימוש נוסף נעשה על אוניות, להתרעה על מכשולים כשרטון, קרחון או אוניות אחרות במסלול התנגשות, וכן על אוניות עוינות, אוניות שודדי ים ובמלחמות המודרניות גם על צוללות. השימוש בתצפיתנים על אוניות ממשיך גם בעת החדשה. שימושים מודרניים יותר כוללים זיהוי של שריפות יער, זיהוי הגעת רכבות בעת ביצוע עבודות על מסילת רכבת פעילה. שימוש נוסף נעשה על ידי המשטרה, לזיהוי פעילות פלילית. גם פושעים, מצדם, עשויים להשתמש בתצפיתנים בעת ביצוע פשע להתראה בפני הגעת זרים או משטרה למקום הפשע (דבר שמבחינתם מהווה סכנה). תצפית (צבא) גשש https://dictionary.cambridge.org/dictionary/english/lookout Lookout Training Handbook, navyadministration.tpub.com SBrierley, Lookout - Safety Central, safety.networkrail.co.uk, ‏2016-05-16 (באנגלית בריטית)
סבוקו

סבוקו (באינדונזית: Sebuku) יכול להתייחס למקומות הבאים באינדונזיה: האם התכוונתם ל... סבוקו (בורנאו) – אי במצר מקאסאר בגודל 275 קמ"ר, הסמוך לקצהו הדרום-מזרחי של בורנאו; ממוקם כ-5 ק"מ ממזרח לאי לאוט (Laut) הגדול ממנו בהרבה – 2,062 קמ"ר (לחצו לצפייה במיקומו של האי סבוקו ) סבוקו (סומטרה) – אי במצר סונדה בין ג'אווה לסומטרה (לחצו לצפייה במפה ) מפרץ סבוקו (Teluk Sebuku או Teluk Sibuko) – מפרץ בים סלבס (ים סולאווסי) השוכן בצדו הצפון-מזרחי של בורנאו; סבאטיק שחלקו במלזיה (במדינת סָבַּהּ) וחלקו באינדונזיה (במחוז צפון קלימנטאן) הוא האי הגדול בו. חלקו המלזי של המפרץ נקרא מפרץ קאווי (Cowie Bay או ‏Teluk Cowie במלאית) (לחצו לצפייה במפה חלקו המלזי של האי החצוי במפרץ מסומן בחום ואילו חלקו האינדונזי – בבלונד)
אוראן (פירושונים)

האם התכוונתם ל... אוראן – עיר נמל באלג'יריה. אוראן (מחוז) – מחוז באלג'יריה שבירתו היא אוראן. סן רמון דה לה נואבה אוראן (או בקיצור אוראן) – עיר בפרובינציית סלטה בארגנטינה. קרויה על שם העיר באלג'יריה. אוראן (אי) (Pulau Uran) – אי באיי מאלוקו שבאינדונזיה. אוראן הגדול – נהר במחוז אורנבורג ברוסיה, יובל ימני של נהר הסמרה. אוראן הקטן – נהר במחוז אורנבורג שברוסיה. ריגוברטו אוראן – רוכב אופני כביש קולומביאני. אוראן – שמה היידי של העיר וריאנה בליטא. ראו גם אורן (פירושונים)
ג'ירף מסאי

ג'ירף מסאי (שם מדעי: Giraffa tippelskirchi) הוא אחד ממיני הסוג ג'ירף. נקרא גם ג'ירף קילימנג'רו ונפוץ בקניה ובטנזניה, כאשר חיה גם אוכלוסייה מבודדת בדרום זמביה. בעבר מין זה היה מחולק לשני תת-מינים - ג'ירף מסאי וג'ירף תורניקרופט אך לאחר מחקר עכשווי נתברר כי הם זהים גנטית. זהו המין הגדול ביותר של הג'ירף, ולמעשה היונק היבשתי הגבוה ביותר. הזכרים מגיעים לגובה מקסימלי של 5.5 מטרים (18 רגל) מטרים אף שתועדו כאלה שהגיעו לגובה של 6 מטרים (20 רגל) ויותר. הנקבות קצת נמוכות יותר וגובהן כ-5 עד 5.5 מטר. הלב שלו שוקל כ-12 קילוגרמים. הג'ירף חי בעדרים קטנים בהם יש בעיקר נקבות וצאצאים או עדרי זכרים צעירים. לג'ירפות מבנה גמיש ביותר עקב "טווחי בית" (home range) בהם כל פרט משוטט הכוללים אזורי חיץ. טווחי הבית של הנקבות יכולים להגיע לגודל של עד כ-120 קילומטרים רבועים, כשטווחי הבית של הזכרים קטנים יותר. ג'ירפות הן לא חיות טריטוריאליות אך בין הזכרים הבוגרים קיימת היררכיה בתוך טווחי הבית שלהם. לג'ירפים המסאיים אין עונת רבייה מסוימת והם מתרבים במהלך כל השנה. שיעור התמותה של גורי הג'ירף בחודשים הראשונים לחייהם משתנה בהתאם לאזור ולתקופה, אך הוא יכול להגיע לשיעור של כ-50% ואף 75%, בעיקר בגלל טורפים כגון אריות, צבועים, נמרים ואף תנינים. לג'ירף הבוגר כמעט ואין איומים - מלבד אריות והוא מתגונן בבעיטה חזקה שיכולה לרסק את הגולגולת או את עמוד השדרה של האריה. מין זה הוא המין הנפוץ ביותר של ג'ירף ומספרם מוערך בכ-32,500 פרטים כאשר בזמביה חיים כ-1500 פרטים שבעבר זוהו כשייכים לתת המין "ג'ירף תורניקרופט". מדיה וקבצים בנושא ג'ירף מסאי בוויקישיתוף ג'ירף מסאי, באתר ITIS (באנגלית) ג'ירף מסאי, באתר NCBI (באנגלית) ג'ירף מסאי, באתר GBIF (באנגלית) Masai Giraffe באתר giraffeworlds.com Masai Giraffe באתר גן החיות סקרמנטו Masai Giraffe באתר giraffeworlds.com Giraffe - The Facts באתר Giraffe Conservation Foundation ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
SFX

SFX הייתה תוכנת OpenURL הראשונה שניתבה קישורים או שרת קישורים. היא המשיכה להיות מנתבת הקישורים OpenURL הנפוצה ביותר והשתמשו בה ביותר מ-2,400 ספריות. הספרנים הרברט ון דה סומפל (Herbert van de Sompel), פטריק הוכשטנבאך (Patrick Hochstenbach) ועמיתיהם באוניברסיטת גנט בבלגיה פיתחו את מערכת OpenURL מ-1998 עד 2000. באותו זמן הם קראו לה בשם אפקטים מיוחדים (SFX - Special effects). כחלק מפיתוח OpenURL הם יישמו את תוכנת שרת ניתוב הקישורים שנקראה שרת SFX. בתחילת 2000 רכשה קבוצת אקס ליבריס את תוכנת שרת SFX מאוניברסיטת גנט. אקס ליבריס תכננה מחדש את התוכנה ושיווקה אותה לספריות כמרכיב עצמאי של מערכת OpenURL. אקס ליבריס ממשיכה לפתח את התוכנה ומוסיפה הרחבות שהומלצו על ידי הלקוחות שלה. SFX היא שרת ניתוב הקישורים OpenURL הידועה ביותר בספריות ובקהילת המו"לים האקדמאיים. לעיתים משתמשים בשם המוצר כשם גנרי לשרתי OpenURL. Chrzastowski, Tina E, Michael Norman, Sarah Elizabeth Miller (2009). "SFX statistical reports: a primer for collection assessment librarians". Collection Management. 34 (4): 286-303. doi:10.1080/01462670903177912 Cummings, Joel and Ryan Johnson (2003). "The use and usability of SFX: context-sensitive reference linking." Library Hi-Tech. 21 (1): 70-84. Lagace, Nettie (2003). "The OpenURL and SFX Linking". The Serials Librarian 44 (1/2): 77–89. Masuda, Yutaka (2002). "OpenURL and SFX – Current Awareness". No. 274 (2002.12.20) CA1482 ISSN 0387-8007 Published by National Diet Library Van de Sompel, Herbert; Patrick Hochstenbach (באפריל 1999). "Reference linking in a hybrid library environment: Part 1: Frameworks for Linking". D-Lib Magazine. 5 (4). doi:10.1045/april99-van_de_sompel-pt1. נבדק ב-2009-02-14. {{cite journal}}: (עזרה) Van de Sompel, Herbert; Patrick Hochstenbach (באפריל 1999). "Reference linking in a hybrid library environment. Part 2: SFX, a Generic Linking Solution". D-Lib Magazine. 5 (4). doi:10.1045/april99-van_de_sompel-pt2. נבדק ב-2009-02-14. {{cite journal}}: (עזרה) Van de Sompel, Herbert; Oren Beit-Arie (ביולי–באוגוסט 2001). "Generalizing the OpenURL framework beyond references to scholarly works: The Bison-Futé model". D-Lib Magazine. 7 (7/8). doi:10.1045/july2001-vandesompel. נבדק ב-2009-02-14. {{cite journal}}: (עזרה) Wakimoto JC, Walker DS, Dabbour KS (March 2006). "The myths and realities of SFX in academic libraries". Journal of Academic Librarianship 32 (2): 127-136. Walker, Jenny (May 2002). "SFX sets the Standard for Open Linking for Libraries". Library Hi-Tech News 19 (4). Walker, Jenny (2003). "OpenURL and SFX Linking". The Serials Librarian 45 (3): 87–100. Haworth Press, Birmingham, N.Y. Robertson, Wendy C.; Paul A. Soderdahl (2004). "Everything you always wanted to know about SFX but were afraid to ask". The Serials Librarian. 47 (1/2): 129–138. doi:10.1300/J123v47n01_09. נבדק ב-2009-02-14. "SFX: Overview". Ex Libris, Ltd. נבדק ב-2014-01-23. Van de Sompel, Herbert; Oren Beit-Arie (במרץ 2001). "Open linking in the scholarly information environment using the OpenURL framework". D-Lib Magazine. 7 (3). doi:10.1045/march2001-vandesompel. נבדק ב-2009-02-14. {{cite journal}}: (עזרה) International Group of Ex Libris Users ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
כוח הקצב

כוח הקצב היא סדרת ילדים ששודרה בערוץ הופ! בשנים 2011–2012. הסדרה מהווה גם כסדרת המשך ל"Doodlebops" הקנדית. החבורה נמצאת בתחנת הצ'אקננה, שם הם מקבלים בקשות מילדים ומסייעים להם. בעונה זו להקה בשם כוח הקצב עוזרת לילדים (שמאותתים במראה באמצעות השתקפות השמש) לפתור בעיות בעזרת שיר. כשהשיר מוכן "הצ'יקיבומבום" מתחילה לפעול. עונה זו דומה מאוד לראשונה והיא מביאה את כוח הקצב לבמה (בשונה מהעונה הראשונה שמביאה אותם למסך לבן). בעונה זו מצטרף אויבם של כוח הקצב "קאפופו". קאפופו רוצה להפוך את חבורת "כוח הקצב" ל"כוח העצב" ולגנוב את הלב של הצ'יקיבומבום. בתחילת כל פרק בעונה השלישית מטיל קאפופו כישופים רעים אך כוח הקצב מערימים עליו. בסוף כל פרק קאפופו מתחפש במטרה להתקרב ללב של הצ'יקיבומבום. בתחילה החבורה לא מזהה אותו, אך בהמשך הם מגלים את זהותו. עונה 1: בעלת 26 פרקים. שודרה מ-12 בינואר 2011. עונה 2: בעלת 20 פרקים. שודרה מ-14 בדצמבר 2011. עונה 3: בעלת 23 פרקים. שודרה מ-18 באוגוסט 2012. צ'אק (דרור טייכנר (עונות 1–2)/לירון חי ביטון (עונה 3)) - הכוח הכחול, מנגן באורגן ובעונה השלישית מנגן על גיטרה. בום בום (גל לב) - הכוח הצהוב, מנגן בתופים. צ'יקי (ציון אשכנזי) - הכוח האדום, מנגן בגיטרה חשמלית. קאפופו (גיל אלון) (עונה 3) - האויב של כוח הקצב, רוצה להפוך אותם לכוח העצב ולגנוב את הלב של הצ'יקיבומבום. בפרק "נתפייסה", הוא הפך לכוח הסגול, וניגן גם הוא בגיטרה חשמלית. "כוח הקצב", במיזם "אישים" לתיעוד היצירה הישראלית
סן רמון דה לה נואבה אוראן

סן רמון דה לה נואבה אוראן (בספרדית: San Ramón de la Nueva Orán), או בקיצור אוראן, היא עיר בפרובינציית סלטה בארגנטינה. העיר נמצאת במרחק של 3 קילומטרים מערבית לנהר ברמחו ובמרחק של 270 קילומטרים מסלטה, בירת הפרובינציה. במהלך המאות ה-17 וה-18 הספרדים השקיעו מאמצים רבים בניסיון ליישב את האזור, אך רובם סוכלו על ידי הילידים המקומיים. הניסיון הראשון היה ב-1625 כאשר הוקם הכפר סנטיאגו דה גואדלקאסר, אשר הותקף על ידי הילידים ונחרב ב-1629. היה ניסיון נוסף להקים באזור רדוקסיון על ידי פרנציסקנים מטריחה (בבוליביה של היום) בשם נואסטרה סניורה דה לאס אנגוסטיאס דל סנטה ב-1779, אך גם הוא נחרב כעבור שנה. הניסיון המוצלח והאחרון היה ב-31 באוגוסט 1794 כאשר איש הצבא הספרדי רמון גרסיה דה לאון אי פיסרו ייסד את סן רמון דה לה נואבה אוראן (מילולית: רמון הקדוש של אוראן החדשה). היא נקראה כך על שם הקדוש הנוצרי הקטלאני רמון נונט (Ramon Nonat), ש-31 באוגוסט הוא יום חגו, ועל שם העיר אוראן (באלג'יריה של היום) שם נולד רמון גרסיה דה לאון אי פיסרו. העיירה החדשה עזרה בהגנה על הדרך בין טריחה וסלטה. העיירה שוחררה משלטון ספרד ב-1810, בתחילת מלחמת העצמאות של ארגנטינה, ובהמשך המלחמה היא הייתה בסיס של תומכי העצמאות באזור. בשנות ה-70 של המאה ה-19 פקדו את האזור שתי רעידות אדמה חזקות שהחריבו את העיירה, והיא שוקמה בעשורים שלאחר מכן. ב-1880 הייתה תוכנית להפריד חלקים מפרובינציית סלטה ולהפוך אותם לטריטוריה פדרלית נפרדת שבירתה תהיה סן רמון דה לה נואבה אוראן, אך בסופו של דבר תוכנית זו לא יצאה לפועל. הכלכלה המקומית מסתמכת בעיקר על גידול מקנה וחקלאות, הכוללת בעיקר גידול קנה סוכר, הדרים (בעיקר תפוזים ואשכוליות), צ'ילי, בננות וקפה. בעיר נמצאת שלוחה אזורית של האוניברסיטה הלאומית של סלטה. את העיר משרת נמל התעופה אוראן, המציע טיסות לערים מרכזיות אחרות בפרובינציית סלטה. העיר נמצאת על מסלול הכביש הלאומי מספר 50, המקשר את העיר הקטנה פיצ'נל שמדרום לאוראן לגבול עם בוליביה. מדיה וקבצים בנושא סן רמון דה לה נואבה אוראן בוויקישיתוף